** ОБЩИНА СОПОТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Сопот, ул. „Иван Вазов“ № 34, тел.: 03134 6003, +359 88 735 9411

e-mail: [oa\_sopot@abv.bg](mailto:oa_sopot@abv.bg), [www.sopot-municipality.com](http://www.sopot-municipality.com)

**ДО**

**ОБЩИНСКИ СЪВЕТ-СОПОТ**

**Д О К Л А Д**

**от**

**ДЕЯН ДОЙНОВ**

**КМЕТ НА ОБЩИНА СОПОТ**

Относно: *План-сметка за дейностите по събиране, извозване, обезвреждане в депа или други съоръжения на битовите отпадъци и за поддържане чистотата на териториите за обществено ползване за 2022 г.*

**Уважаема госпожо Председател,**

**Уважаеми дами и господа общински съветници,**

Доколкото приходите от такса битови отпадъци са приходи по общинския бюджет и тяхното определяне е свързано с приемането на общинския бюджет, хипотезата в чл. 66, ал. 3, т. 2 е обвързана със сроковете за приемане на общинския бюджет, който съгласно Закона за публичните финанси е обвързан с приемането на Закона за държавния бюджет на Република България за съответната година. Приемането на план-сметката е свързано с ясно определяне на всички възможни приходоизточници за финансиране на услугите по чл. 62, включително тези от преходния остатък, чиято стойност може да се определи след приключване на финансовата година. Когато в горепосочения срок не се определи нов размер за съответната година, таксата (ТБО) се събира въз основа на действащия размер за предходната година.

Настоящият доклад съдържа следните основни части:

I. Отчет за изпълнение на План-сметката за 2021 г. по чл. 66 от Закона за местните данъци и такси, одобрена с Решение № 90 по Протокол № 17 на ОСС от 22.10.2020 г.

II. Проект на План-сметка за 2022 г. по чл. 66 от Закона за местните данъци и такси.

Раздел I и раздел II са разработени с данни предоставени от отдел „Икономическо развитие и планиране“, а раздел III с данни предоставени от сектор „Местни данъци и такси“.

**I. Отчет за изпълнение на План-сметката за 2021 г. по чл. 66 от Закона за местните данъци и такси, одобрена с Решение № 90 по Протокол № 17 на ОСС от 22.10.2020 г.**

**Съгласно одобрената план - сметка за 2021 г., за осигуряване на дейностите по управление на битовите отпадъци, включително сметосъбиране, транспортиране, както и за поддържане чистотата на териториите за обществено ползване, са предвидени общо разходи в размер на 1 288 622 лв.**

Обобщена информация за разходите към 31.12.2021 г., свързани с изпълнение на дейностите през 2021г., е представена в Приложение № 3.

**1. Сметосъбиране и сметоизвозване**

**1.1.Осигуряване на съдове за съхраняване на битовите отпадъци**

До 31.12.2021 г. са подадени 79 бр. заявление за подмяна на повредени кофи и са раздадени 74 бр., като през 2020 г. са подадени 68 бр. заявление за подмяна на повредени кофи и са раздадени 62 бр.

**1.2. Събиране на битовите отпадъци и транспортирането им до депа и други съоръжения за третирането им**

Общата стойност в план-сметката за 2021 г. на средствата за дейностите по събиране и транспортиране на битови отпадъци е 328 204 лв., от които до 31.12.2021г. са изразходвани 267 477 лв.

**2. Обезвреждане на битови отпадъци чрез депониране, включително отчисленията по чл. 60 и 64 от ЗУО:**

Съгласно план - сметката за 2021 г. за дейностите по обезвреждане на битови отпадъци на депо Карлово, включително отчисленията по Закона за управление на отпадъците (ЗУО), са планирани разходи в размер на 501 972 лв., от които до 31.12.2021 г. са изразходвани 465 671 лв.

В съответствие с разпоредбите на чл. 60 и 64 от ЗУО са предвидени 299 520 лв. за заплащане на отчисления за депониране на отпадъци на общински депа за неопасни отпадъци, по сметка на РИОСВ - Пловдив. Разходите за отчисленията за 2021 г. са 95лв./тон. Платените отчисления по ЗУО до 31.12.2021 г. са в размер на 272 298 лв.

Съгласно договорът с Община Карлово собственик на регионално депо за неопасни отпадъци за сепариране, оползотворяване на битови отпадъци и депониране на битовия отпадък в депо Карлово Община Сопот дължи за:

* Депо – 26,28 лв. с ДДС за тон отпадък;
* Сепариране – 25,08 лв. с ДДС за тон отпадък

Разходите до 31.12.2021 г. са в размер на 193 373 лв.

**3. Поддържане чистотата на териториите за обществено ползване**

Съгласно план-сметката за 2021 г. за тази дейност са планирани общо 406 426 лв.

Разходите до 31.12.2021 г. са в размер на 121 824 лв.

**II. План - сметка за 2022 г. по чл. 66 от Закона за местните данъци и такси**

За финансовото осигуряване на пълния обем на работата по събиране, извозване и обезвреждане в депа или други съоръжения на битовите отпадъци, както и за поддържане чистотата на териториите за обществено ползване през 2022 г. са необходими средства в размер на 1 424 390 лв. (Приложение № 1), разпределени както следва:

**1. Сметосъбиране и сметоизвозване**

**1.1.Осигуряване на съдове за съхраняване на битовите отпадъци**

За подобряване на качеството на услугата по сметосъбиране е необходимо да бъдат закупени нови съдове, старите да се ремонтират и дезинфекцират. За тази цел са предвидени 85 420 лв. за 2022 г.

**1.2. Събиране на битовите отпадъци и транспортирането им до депа и други съоръжения за третирането им**

Планираният обем работа за 2022 г. е на стойност 374 140 лв.

**2. Обезвреждане на битови отпадъци чрез депониране, включително отчисленията**

**по чл. 60 и 64 от ЗУО:**

**Необходими разходи за 2022 г. /лв./ - 562 452 лв. в т.ч.:**

2.1. Експлоатационни разходи на съответните съоръжения (включително за сепариране и оползотворяване на битови отпадъци) - 202 452 лв.

2.2. Отчисления по чл. 60 и 64 от ЗУО – 360 000 лв.

В съответствие с разпоредбите на чл. 60 и 64 от ЗУО са предвидени 360 000 лв. за заплащане на отчисления за депониране на отпадъци на общинско депо за неопасни отпадъци, по сметка на РИОСВ - Пловдив. Разходите за отчисления по чл. 64 от ЗУО за 2022г. са планирани при 95 лв./тон, съгласно Наредба № 7 за реда и начина за изчисляване и определяне размера на обезпеченията и отчисленията (обн., ДВ, бр. 111 от 27.12.2013 г., изм. и доп., бр. 7 от 20.01.2017 г., изм. и доп., бр. 26 от 22.03.2020 г ), изисквани при депониране на отпадъци, спрямо 82 лв./тон за 2021 г.

2.3. Поддържане чистотата на териториите за обществено ползване:

За изпълнение на планираните дейности за 2022 г. са необходими средства в размер на 402 378 лв.

Предвид изложеното и на основание чл.21 ал.2 в изпълнение на правомощията по чл.21 ал.1 т.23, във връзка с чл. 66 и чл.67 от ЗМДТ, предлагаме Общински съвет - Сопот да приеме и одобри план-сметка за дейностите по събиране, извозване и обезвреждане в депа или други съоръжения на битовите отпадъци и за поддържане чистотата на териториите за обществено ползване за 2022 г., съгласно приложения проект за решение.

Приложения:

1. Приложения № 1.

2. Приложения № 2.

3. Приложение № 3.

4. Проект на решение.

**ВНОСИТЕЛ:**

**ДЕЯН ДОЙНОВ /п/**

*Кмет на Община Сопот*